KIRJALLINEN KYSYMYS E-3753/00 esittäjä(t): Daniel Varela Suanzes-Carpegna (PPE-DE) komissiolle. Euroopan aluekehityssuunnitelma ja rakennerahastot.



Virallinen lehti nro 235 E , 21/08/2001 s. 0015 - 0016



KIRJALLINEN KYSYMYS E-3753/00 esittäjä(t): Daniel Varela Suanzes-Carpegna (PPE-DE) komissiolle (4. joulukuuta 2000) Aihe: Euroopan aluekehityssuunnitelma ja rakennerahastot Potsdamissa vuoden 1999 toukokuussa pidetyssä aluesuunnitteluministerien epävirallisessa kokouksessa jäsenvaltiot ja komissio hyväksyivät asiakirjan Euroopan aluekehityssuunnitelma (ESDP) nykyiseltä nimeltään Euroopan aluestrategia jossa esitetään strateginen näkemys yhteisön aluesuunnittelusta sekä käsitellään asiaa myös EU:n laajentumisen kannalta. Voisiko komissio ilmoittaa, miten ESDP pantu täytäntöön tähän mennessä, ja nimenomaan miten sitä koskevat komission ja jäsenvaltioiden lokakuussa 1999 Tampereella hyväksymät toimintasuunnitelma ja suuntaviivat on pantu täytäntöön? Voisiko komissio ilmoittaa, kuinka ESDP otettu huomioon laadittaessa eri rakennerahastojen ja yhteisöaloitteiden suuntaviivoja ohjelmakaudeksi 20002006? Jos se on otettu huomioon, voisiko komissio vastata seuraaviin kysymyksiin. - Missä määrin ESDP on otettu ja aiotaan ottaa huomioon laadittaessa rakennerahastojen suuntaviivoja sekä hyväksyttäessä ohjelmakautta 20002006 koskeviin ohjelmiin ja erityishankkeisiin liittyviä asiakirjoja? - Missä määrin ESDP otettu ja aiotaan ottaa huomioon laadittaessa Urban-yhteisöaloitteen suuntaviivoja sekä hyväksyttäessä ohjelmakautta 20002006 koskeviin ohjelmiin ja erityishankkeisiin liittyviä asiakirjoja? - Missä määrin ESDP on otettu ja aiotaan ottaa huomioon laadittaessa Interreg-yhteisöaloitteen suuntaviivoja sekä hyväksyttäessä ohjelmakautta 20002006 koskeviin ohjelmiin ja erityishankkeisiin liittyviä asiakirjoja? Michel Barnier'n komission puolesta antama vastaus (9. helmikuuta 2001) Euroopan aluekehityssuunnitelman (ESDP) toimintasuunnitelmasta päätettiin aluesuunnittelusta vastaavien ministereiden kokouksessa Tampereella lokakuussa 1999. Toimintasuunnitelma muodostuu kolmesta suuntaviivasta. Niissä määritellään kaksitoista toimintamuotoa, joita komissio ja jäsenvaltiot pyrkivät toteuttamaan. Ensimmäisestä suuntaviivasta, joka liittyy aluesuunnittelun edistämiseen yhteisön ja kansallisten politiikoiden tasolla, aiotaan lähitulevaisuudessa toteuttaa kaksi sen yhteensä kuudesta toimintamuodosta. Niistä ensimmäinen on loppukertomuksen julkaiseminen vuoden 2001 alussa yhteisön politiikoiden alueellisista vaikutuksista maatalouden, ympäristön ja liikenteen alalla. Toinen koskee yhteistyötä yhteisön kaupunkipolitiikoiden alalla. Monivuotista ohjelmaa koskevan kertomuksen päätelmiä käsiteltiin Lillessä 3. marraskuuta 2000 pidetyssä konferenssissa Europe, villes et territoires (Eurooppa, kaupungit ja alueet). Lisäksi tulevan jakson työohjelmasta järjestetään keskustelu jäsenvaltioiden kanssa. Toisesta suuntaviivasta, joka koskee alueelliseen kehittämiseen liittyvän tiedon, tutkimuksen ja tiedotuksen kehittämistä, on aloitettu jo neljä toimintamuotoa. Ne ovat yhteistyön aloittaminen Euroopan aluesuunnittelun seurantakeskusten verkon (ESPON) kanssa, ESDP:iin perustuvien maantiedon oppikirjojen laatiminen toisen asteen opetusta varten, Régions futures de l'Europe (Euroopan alueiden tulevaisuus) -palkinto ja kevääksi 2002 suunniteltu oppaan julkaiseminen rannikkoalueita koskevista yhtenäisistä strategioista. Kolmannessa suuntaviivassa, joka koskee yhteisön alueen valmistautumista laajentumiseen, tarkastellaan muun muassa laajentumisen vaikutuksia unionin jäsenvaltioiden ja siihen kuulumattomien valtioiden alueisiin. Suuntaviiva toteutetaan toisen taloudellista ja sosiaalista yhteenkuuluvuutta käsittelevän kertomuksen mukaisesti, jonka komissio hyväksyi 31. tammikuuta 2001 ja joka esitellään Brysselissä 21. toukokuuta 2001 pidettävässä foorumissa. Komissio on yleensäkin kiinnittänyt erityistä huomiota ESDP:iin aluepolitiikan yhteydessä. Ensinnäkin ESDP:n tavoitteet on sisällytetty yhteisön ensisijaisiin tavoitteisiin, jotka komissio on hyväksynyt rakennerahastojen ohjelmakaudelle 2000-2006. Lisäksi Interreg III -yhteisöaloitteen toimintalinjan B valtioidenvälinen yhteistyö avulla toteutetaan ESDP:n tavoitteita. Lisäksi komissio aloittaa ESDP:n suuntaviivojen toteuttamisen arvioinnin rakennerahastojen ja Interreg ja Urban -yhteisöaloitteiden osalta, kun ohjelmakausi on hyväksytty kokonaisuudessaan. Arviointi on osa kahta vuonna 2001 laadittavaa tiedonantoa Tavoite 1 ja 2 -ohjelmia koskevien neuvottelujen tuloksista. Tiedonannot toimitetaan parlamentille, neuvostolle, talous- ja sosiaalikomitealle sekä alueiden komitealle.